**JEDINSTVENA COKE SUMMERSHIP LETNJA PRAKSA ZA STUDENTE I DIPLOMCE**

**Kompanija Coca-Cola Hellenic Srbija organizuje treću godinu za redom specifičan program kombinujuću realno poslovno iskustvo, rad sa mentorima, edukacije i treninge**

**Beograd, 16. mart 2015. godine – Svi zainteresovani studenti treće i četvrte godine, apsolventi, diplomci (koji su studije završili u prethodne dve godine), kao i polaznici master studija akreditovanih univerziteta u Srbiji, već danas mogu da se prijave za Coke Summership letnju praksu koju organizuje kompanija Coca-Cola Hellenic. Prijavljivanje kandidata za program koji nudi sticanje i unapređivanje praktičnih i poslovnih veština biće moguće do 4. maja popunjavanjem formulara na sajtu** [**www.cokesummership.com**](http://www.cokesummership.com)**.** Nakon toga, biće organizovana selekcija prijavljenih kandidata, dok će sam Coke Summership program biti realizovan tokom jula i avgusta.

**Svi studenti koji uđu u program dobijaju potvrdu o završenoj praksi i ulaze u bazu za potencijalne zaposlene kompanije Coca-Cola Hellenic.**

Coke Summership letnja praksa studentima pruža priliku da vide kako u praksi izgleda gradivo koje uče tokom studija, da primene stečena znanja i kroz rad u kompaniji usavrše veštine koje će moći da primene u svom daljem profesionalnom razvoju. **Tokom šestonedeljnog programa, studenti na nedeljnom nivou iskustvo stiču kroz četiri dana rada na konkretnom projektu sa mentorom i jedan dan interaktivnih predavanja.** Kompanija tokom programa organizuje i jedinstvena predavanja u kojima su predavači top menadžeri kompanije, ali i stručnjaci iz poslovnih organizacija sa kojima Coca-Cola Hellenic sarađuje.

Koliko iskustvo stečeno u okviru Coke Summership programa može biti vredno mladim i obrazovanim ljudima potvrđuje i Marijana Miković, jedna od prošlogodišnjih polaznica koji ističe: “Ovo iskustvo je unapredilo moje komunikacijske veštine, a praksa mi je pokazala da zaista mogu da se uklopim u veliki poslovni sistem. Iako je terijsko znanje koje steknemo na fakultetu veoma vredno i važno, sve što smo do tada naučili dobija sasvim drugu dimenziju u toku rešavanja konkretnih poslovnih zadataka. Ono što je takođe sjajno iskustvo je i to što smo mi kao učesnici ove prakse imali mogućnost da sarađujemo sa top menadžerima kompanije, ali i da rezultate svog rada vidimo i u praksi.”

Veštine u upravljanju projektima, veštine prezentovanja, liderske sposobnosti, poslovna komunikacija i efikasno upravljanje vremenom, samo su neke od oblasti u kojima se polaznici Coke Summership programa dodatno usavršavaju. Kroz ovaj, ali i programe kao što su Management Trainee, saradnju sa FON-om i brojnim studentskim organizacijama, Coca-Cola Hellenic mladima pruža raznovrsna poslovna znanja na praktične i primenjive načine i nastoji da ih ohrabri da ostanu u zemlji i svojim radom doprinesu razvoju lokalne zajednice.

Dodatne informacije o Coke Summership letnjoj praksi možete pronaći na sajtu [www.cokesummership.com](http://www.cokesummership.com).

**Kontakt osobe ispred agencije za odnose s javnošću Represent Communications:**

Ana Jovanović, 063 384 261, ana.jovanovic@represent.rs